
Ajuntament de Perafort
 
CONVOCATÒRIA PER A LA CONCESSIÓ D’UN AJUT ECONÒMIC DE CARÀCTER UNIVERSAL A LES FAMÍLIES DE PERAFORT I PUIGDELFÍ EN QUÈ HAGI TINGUT LLOC EL NAIXEMENT O ADOPCIÓ DE FILLS O FILLES
 
PRIMERA. Objecte i finalitat
 
1.1 La finalitat d'aquests ajuts és proporcionar suport econòmic de caràcter universal a les famílies de Perafort i Puigdelfí i contribuir a sufragar les despeses extraordinàries que comporta el naixement o adopció de fills o filles.
1.2 Constitueix l'objecte d'aquestes bases regular i fixar els criteris i el procediment per a la concessió d’un ajut per a les famílies de Perafort i Puigdelfí pel naixement o adopció de fills/lles.

 
SEGONA. Requisits dels beneficiaris
 
2.1 Poden concórrer a la convocatòria d’aquests ajuts el pare o la mare que exerceixi la pàtria potestat o el tutor/a legal del menor, nascut o adoptat durant les dates compreses entre:
-  1 de gener i 31 de desembre de 2021.

2.2 En tots els casos les persones beneficiàries hauran de trobar-se al corrent de les obligacions tributàries amb l'Ajuntament de Perafort i han de complir amb els requisits estipulats a l’article 13 de la Llei 38/2003, de 17 de novembre, General de Subvencions.

2.3 Que un dels dos progenitors o adoptants estigui empadronat/da a Perafort o Puigdelfí i almenys la mare, el pare o tutors/es tingui una antiguitat mínima d’un any d'empadronament previ al naixement o adopció. Així mateix, el nen o nena ha d’estar empadronat a Perafort o Puigdelfí.

2.4 En cas de separació dels progenitors, el/la sol·licitant haurà d’acreditar que té assignada la guàrdia i custòdia del fill/a objecte de l’ajut.

2.5 L'ajuntament podrà comprovar en qualsevol moment la veracitat de les dades declarades. En cas d'incompliment per part dels perceptors/es de qualsevol de les obligacions previstes en aquestes bases, l'Ajuntament de Perafort procedirà, previ tràmit d'audiència, a l'anul·lació o revocació total o parcial de l’ajut, amb l'obligació inherent de les persones beneficiàries de retornar les quantitats percebudes més els interessos corresponents, sens perjudici de les responsabilitats en que hagin pogut incórrer per la falsedat en la seva declaració.

TERCERA. Règim de concessió
El règim de concessió és el de concurrència competitiva.

QUART. Forma i termini de presentació de sol·licituds
4.1 Es poden presentar sol·licituds des de l’1 de febrer de 2022 fins el 31 de març de 2022.
4.2 Les sol·licituds i la documentació requerida s'hauran de presentar, mitjançant model d'instància normalitzat, al registre general de l'Ajuntament, fins a la data límit establerta en la convocatòria.
4.3 La documentació que haurà d’acompanyar la sol·licitud és la següent:
-	Fotocòpia del DNI o equivalent de la persona sol·licitant.
-	Declaració responsable de no estar incurs en cap de les prohibicions per a ser 	beneficiari de subvencions previstes a la Llei 38/2003, de 17 de novembre, 	General de Subvencions i al Reial Decret 887/2006, de 21 de juliol, pel que 	s'aprova el Reglament de la Llei 38/2003.
-	Còpia del llibre de família o còpia de la resolució judicial de constitució de 	l’adopció.
-	En cas de separació, document acreditatiu de tenir la guarda i custòdia del 	menor.

4.4	La presentació de la sol·licitud implica l'acceptació plena de les bases reguladores de la subvenció.

4.5	L'Ajuntament comprovarà d'ofici l'empadronament i la situació d'estar al corrent de les obligacions tributàries municipals. A aquests efectes, s'unirà als expedients individuals prova fefaent d'aquests extrems.

4.6	Tots els documents presentats seran originals o còpies compulsades, lliurant la documentació en el Registre d'Entrada de l'Ajuntament de Perafort.
CINQUENA. Forma i termini d’atorgament 
El que marca la base 8a de les Bases Reguladores per a la concessió d’un ajut econòmic de caràcter universal a les famílies de Perafort i Puigdelfí en què hagi tingut lloc el naixement o adopció de fills o filles.
SISENA. Finançament de l’actuació
6.1 La quantia de la subvenció serà de 150,00€ pel naixement o adopció de cada fill/a consistent en: un val de compra als establiments que marqui l’Ajuntament per a l’adquisició de productes pel nadó.
SETENA. Crèdit pressupostari i import màxim
7.1 Els crèdits pressupostaris als quals s’imputen la convocatòria són els següents:
	231/48000  Subvencions directes per Acció Social.
7.2 La quantia total màxima de les subvencions convocades és de 4.000 €.
VUITENA. Òrgans competents
8.1 L’òrgan competent per l’avaluació de les sol·licituds serà la Regidoria de Benestar Social.
8.2 L’òrgan competent per a la resolució de concessió de la subvenció és l’Alcalde-President o l’òrgan en qui delegui expressament.
NOVENA. Compatibilitat de l’ajut
9.1 Sense perjudici del que pugui establir-se per altres administracions públiques, l'ajut tindrà la condició de compatible amb les que puguin lliurar altres organismes.

DESENA. Règim sancionador.
10.1 Les persones beneficiàries restaran sotmeses a les responsabilitats i al règim sancionador que sobre sancions administratives estableix la normativa aplicable en matèria de subvencions, la Llei general pressupostària i la Llei general tributària.
10.2 L'Ajuntament iniciarà un procediment de reintegrament de la subvenció concedida i abonada indegudament de conformitat amb la legislació vigent i les presents bases.
ONZENA. Publicació de la convocatòria
La convocatòria de subvencions haurà de publicar-se en la Base de Dades Nacionals de Subvencions (en avant BDNS). Posteriorment, la BDNS en trametrà l'extracte al Butlletí Oficial de l'Estat per a la seva publicació. Així mateix, es donarà publicitat de la convocatòria en el Tauler d'Anuncis de la seu electrònica d'aquest Ajuntament.

